Αλεξάντρ Εβαρίστ Φραγκονάρ

Ο Αλεξάντρ-Εβαρίστ Φραγκονάρ (Alexandre-Évariste Fragonard, 1780-1850) ήταν Γάλλος καλλιτέχνης.

Ζωή 
Γεννήθηκε στις 26 Οκτωβρίου 1780 στο Γκρας της γαλλικής Ριβιέρας. Ήταν γιος του φημισμένου Γάλλου ζωγράφου Ζαν Ονορέ Φραγκονάρ και της Μαρί Αν Ζεράρ και έλαβε την καλλιτεχνική του μόρφωση δίπλα στον πατέρα του αλλά και στον ζωγράφο Ζακ-Λουί Νταβίντ. Ξεκίνησε να παρουσιάζει από νεαρή ηλικία τα έργα του στο καλλιτεχνικό Σαλόνι του Παρισιού, δραστηριότητα που συνέχισε ως το 1842. Υπήρξε πολύπλευρος καλλιτέχνης καθώς ασχολήθηκε με τη ζωγραφική, την γλυπτική, την ιχνογραφία, την σκηνογραφία, την χαρακτική και την αρχιτεκτονική. 

Τα έργα του έχουν ως κύρια θεματολογία σκηνές από την αρχαιότητα και την γαλλική ιστορία και είναι ενταγμένα στη γοτθική τεχνοτροπία, βασιζόμενα στην κίνηση και στο παρουσιαζόμενο με ασυνήθιστα χρώματα φως. Ο Φραγκονάρ δημιούργησε πολλούς πίνακες για λογαριασμό του ανακτόρου των Βουρβόνων και του Λούβρου. Πέθανε στις 10 Νοεμβρίου 1850 στο Παρίσι όπου κατοικούσε μόνιμα.

Έργα

Παραπομπές 

Γάλλοι ζωγράφοι
Γάλλοι γλύπτες
Χαράκτες
Σκηνογράφοι